ΗΧΟΣ FM 94.2 Μουσικό Ραδιόφωνο

Λάμπης Ξυλούρης live
2020-01-31 21:00 - 23:30 UTC | Αγροτικό δισκοπωλείο, Σεισαρχα, Ρέθυμνο
Ο Λάμπης Ξυλούρης, με αφετηρία την πλούσια μουσική παράδοση του τόπου καταγωγής του, την ποικιλία στη μουσική έκφραση αλλά και τη δυνατότητα που έχει να συνδυάζει την παράδοση με τον ελεύθερο αυτοσχεδιασμό, καταφέρνει να παρουσιάσει ένα ομοιογενές και ενδιαφέρον σύνολο.
Συνοδοιπόρος του ο Παναγιώτης Μπουτσάκης.
Παρασκευή 31/01 και ώρα 21:00 στο αγροτικό δισκοπωλείο (Σίσαρχα Ανωγείων Μυλοποτάμου).
10 € / άτομο με ποτό και κρύο πιάτο.
Τηλ. κρατήσεων 2810225758

Carnival opening party
2020-01-30 23:00 - 23:30 | Fraoules, Ελευθερίου Βενιζέλου 62, Ρέθυμνο

Tokyo Made in Japan
2020-01-30 22:00 - 23:30
First Asian party in Rethymno!
Αυτήν την Πέμπτη κάτι πρωτοφανές στα δεδομένα του Ρεθύμνου έρχεται στον ανανεωμένο χώρο του Metropolis.
To Tokyo είναι το πρώτο ασιατικό πάρτυ στο νησί που ήρθε και θα αλλάξει τα δεδομένα της Πέμπτης. Κάθε Πέμπτη λοιπόν η ομάδα του Tokyo πολλά υποσχόμενη σας υποδέχεται από νωρίς 😉
📋Rsv. 6988087177 & 6958315328
*Η πρώτη φιάλη συνοδεύεται με σούσι.

Συναυλία Opera Chaotique
2020-01-30 22:00 - 23:30 | Monitor, Βερνάδου 21-23, Ρέθυμνο
Οι Opera Chaotique παρουσιάζουν το νέο τους show :
ΕΙΝΑΙ ΤΡΕΛΟΙ ΑΥΤΟΙ ΟΙ ΕΛΛΗΝΕΣ , Πέμπτη 30 Ιανουαρίου στο Monitor art Cafe.
Οι αρχαίοι ημών πρόγονοι πέτυχαν σε όλα εκτός από δυο: τους ΟΠΕΡΑ ΚΑΟΤΙΚ.
Δώσαν τα φώτα του πολιτισμού σε όλο το κόσμο και δεν έμεινε τίποτε για τον πληκτροφόρο αoιδό ΤΕΝΟΡΜΑΝ και τον κυμβαλοτυμπανοκρούστη ΒΟΥΝΤΟΥ. Το παράξενο ντουέτο εμπνέεται απο τους προγόνους του και παρουσιάζει ενα κωμικοτραγικό χαοτικό ΔΙΟΝΥΣΙΑΚΟ ΚΑΜΠΑΡΕ!
Οι Opera Chaotique με εμφανίσεις σε μεγάλα φεστιβάλ, θέατρα και venues σε 19 χώρες ήδη στα 8 χρόνια πορείας τους και sold out εμφανίσεις σε Λυρική Σκηνή Αθηνών και Μέγαρο Μουσικής Θεσσαλονίκης, καθώς και συνεργασίες με σημαντικούς καλλιτέχνες, έχουν καταφέρει να χαρτογραφηθούν ως ένα απολύτως μοναδικό φαινόμενο του μουσικού στερεώματος.
OPERA CHAOTIQUE – DIONYSIAN CABARET
George Tziouvaras (Tenorman) Φωνη – Πιανο , Chris Koutsogiannis (Voodoo Drummer) Ντραμς , Plus special Guests
ΕΝΑ ΕΚΚΕΝΤΡΙΚΟ ΝΤΟΥΕΤΟ
Με αναπάντεχα ανατρεπτικό χιούμορ, άκρως σουρεαλιστική φαντασία και εκρηκτικές μουσικές αλχημείες, οι Opera Chaotique έχουν καταφέρει να χαρτογραφηθούν ως ένα απολύτως μοναδικό φαινόμενο του μουσικού στερεώματος. Το ιδιαίτερο αυτό δίδυμο που καταπατά επιδεικτικά τις διαχωριστικές γραμμές ανάμεσα στην όπερα, τη τζαζ, το καμπαρέ και την ποπ, δημιουργηθηκε το 2011 από τον Tenorman φωνή/αφήγηση και πιάνο και τον Voodoo Drummer στα ντραμς ξεχώρισε αμέσως για το ιδιαίτερο μουσικό στίγμα, τη μοναδική αισθητική και την σαρωτική σκηνική παρουσία τους.
ΣΟΥΡΕΑΛΙΣΤΙΚΕΣ ΙΣΤΟΡΙΕΣ
Στις ζωντανές τους εμφανίσεις οι Opera Chaotique εκτός από τις δικές τους συνθέσεις κουβαλάνε και όλη τους την τρέλα: Άριες που κορυφώνονται με punk ουρλιαχτά, τζαζ μελωδίες που πάλλονται στο ρυθμό αφρικανικών κρουστών, τρυφερά παραμύθια που μεταμορφώνονται σε σκοτεινούς εφιάλτες και κυρίως πολύ χιούμορ, θεατρικοί αυτοσχεδιασμοί, μελοποιήσεις ποιημάτων, πρωτότυπες συνθέσεις και τρελά πειραγμένες διασκευές…Ο Μαρκήσιος ντε Σαντ να κουβεντάζει με τον Charles Bukowski, ενώ το Φάντασμα της Όπερας ταξιδεύει στη Νέα Ορλεάνη … Κάθε συναυλία των Opera Chaotique ειναι μια ανεπανάληπτη μουσική εμπειρία, ένα σουρεαλιστικό ταξίδι σε τόπους κι εποχές όπου όλα είναι πιθανά και μια απολαυστικά χαοτική παράσταση.

Επίσημη έναρξη Ρεθεμνιώτικου Καρναβαλιού 2020
2020-01-30 17:30 - 23:00 | Παραλία Ρεθύμνου
Η ώρα που όλοι περιμέναμε έφτασε!
Με σύμμαχο τον καλό καιρό αρχίζουν αύριο, Πέμπτη 30 Ιανουαρίου, οι εκδηλώσεις του Ρεθεμνιώτικου Καρναβαλιού 2020, που φιλοδοξούν να προσφέρουν στους Ρεθεμνιώτες και στους επισκέπτες, γερές δόσεις χαράς, κεφιού, αισιοδοξίας και ανεμελιάς παρασύροντας όλους μας σε ένα χαρούμενο καρναβαλικό κέφι.
Η αυλαία ανοίγει στις 17:30 στη Μεγάλη Πόρτα με παιδικό πάρτι για τους μικρούς μας φίλους και όχι μόνο, με μουσική και δρώμενα από το Κέντρο Δημιουργικής Απασχόλησης και εκπαιδευτικών της ΚΕΔΗΡ και το «Αερόστατο».
Στις 18:30 ο Βασιλιάς Καρνάβαλος, με το μικρό Καρναβαλάκι, ξεκινά την πορεία του στους δρόμους της π. Πόλης, καταλήγοντας στην παραλία, στη θέση Λαβύρινθος. Στις 19:30 μετά την άφιξη του Βασιλιά Καρνάβαλου, θα ακολουθήσει ένα χορευτικό σόου, το οποίο είναι προοίμιο της θεματικής του φετινού Καρναβαλιού και παρουσιάζεται με χοροθέατρο. Αμέσως μετά, στις 20:00 θα πραγματοποιηθεί η επίσημη έναρξη του Καρναβαλιού από τον Δήμαρχο Ρεθύμνης κ. Γιώργη Μαρινάκη, ο οποίος θα κηρύξει την Έναρξη των Καρναβαλικών εκδηλώσεων για το 2020. Ακολούθως, οι ομάδες του Ρεθεμνιώτικου καρναβαλιού θα παρουσιάσουν τις στολές τους και θα ξεσηκώσουν τον κόσμο με το κέφι τους.
Οι εκδηλώσεις για την Τελετή Έναρξης θα κλείσουν με την live συναυλία του γνωστού συγκροτήματος Stavento, μια συναυλία που φέτος έχει υιοθετηθεί από το Σύλλογο Εστίασης και από Τοπικούς Επιχειρηματίες.
Το βασικό μας μέλημα και το κεντρικό μας σύνθημα για ακόμα ένα πετυχημένο Καρναβάλι είναι: λιγότερο αλκοόλ , περισσότερη ανακύκλωση και σεβασμός στο περιβάλλον.

Ο Νίκος Βεζυράκης με την παρέα του στο Ρέθυμνο
2020-01-29 22:00 - 23:30 | 50-50, Πλαστήρα 6, Ρέθυμνο
Ο Νίκος Βεζυράκης με την παρέα του στο 50/50 στο Ρέθυμνο
Λύρα-τραγουδι:Νίκος Βεζυράκης
Λαούτο-τραγουδι:Γιώργος κατσουλιερης
Μαντολίνο-τραγούδι:Σταμάτης Κόκκινος
Πλήκτρα-τραγούδι:Αλέξης Κόκκινος
Τηλ ρεζερβε:6972055312

Ημερίδα Εθελοντικής Αιμοδοσίας και δωρεάς Μυελού των Οστών
2020-01-29 18:30 - 20:30 | Δημοτικό Σχολείο Σταυρωμένου

Προβολή ταινίας: Ένα πιστόλι σε κάθε χέρι
2020-01-26 20:00 - 22:00 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
Η Κινηματογραφική Λέσχη Ρεθύμνου (ΚΙΝ.ΛΕ.Ρ) παρουσιάζει τη δραματική κωμωδία ισπανικής παραγωγής του 2012 με τον τίτλο ” Ένα πιστόλι σε κάθε χέρι / Una Pistola en Cada Mano / A Gun in Each Hand ” σε σκηνοθεσία Cesc Gay.
Πρόκειται για μια σπονδυλωτή ταινία από την Ισπανία, στην οποία έξι διαφορετικές ιστορίες λαμβάνουν χώρα στη Βαρκελώνη και πραγματεύονται ζητήματα που απασχολούν τους σύγχρονους σαραντάρηδες όπως είναι η φιλία, η ανεργία, το αβέβαιο μέλλον, η ενδοοικογενειακή βία αλλά και πιο προσωπικά θέματα όπως είναι η σεξουαλική ανικανότητα.
Έξυπνοι διάλογοι γεμάτοι από εύστοχα λογοπαίγνια σε συνδυασμό με κρυφά συναισθήματα που αποκαλύπτονται μέσα από κωμικοτραγικές καταστάσεις, συνθέτουν την καθημερινή ζωή οκτώ ανδρών που βιώνουν με τον πιο γλαφυρό τρόπο την κρίση των σαράντα.
Περισσότερες πληροφορίες για την ταινία:
www.kinler.gr/una-pistola-en-cada-mano
Σύνοψη της ταινίας
Παρά το γεγονός ότι τα έχει όλα, ο Χ. πάσχει από σοβαρή κατάθλιψη. Αντιθέτως, ο Ε, η μόνη περιουσία του οποίου είναι ένα γατί, ζει με πάθος, παρ’ ότι αναγκάστηκε να επιστρέψει στο σπίτι της μάνας του. Ο Σ. προσπαθεί να τα ξαναφτιάξει με τη γυναίκα του, δυο χρόνια μετά τον χωρισμό τους. Ο Γκ. καταφεύγει στα αγχολυτικά μήπως και καταλάβει για ποιόν λόγο η γυναίκα του είχε μια περιπέτεια. Ο Π. προσπαθεί να ρίξει μια συνάδελφό του. Η Μαρία και η Σάρα ανταλλάσσουν συζύγους για ν’ ανακαλύψουν τα εσώψυχά τους. Ο Λ. φωνάζει την ερωμένη του με το όνομα του σκύλου του. Μια ακτινογραφία της ερωτικής ζωής οκτώ σύγχρονων ανδρών.
Η ταινία απέσπασε 8 βραβεία και 7 διακρίσεις σε διάφορα κινηματογραφικά φεστιβάλ ανά τον κόσμο.
Θα προβληθεί με υπότιτλους στα ελληνικά.
Η ταινία προβάλλεται σε συνεργασία της Κινηματογραφικής Λέσχης Ρεθύμνου με την Πρεσβεία της Ισπανίας στην Αθήνα και το Ινστιτούτο Θερβάντες.
Η προβολή θα γίνει την Κυριακή 26 Ιανουαρίου 2020 στις 8:00 μ.μ., στο “Κέντρο Βυζαντινών Τεχνών Ρεθύμνου”, στην οδό Εθνικής Αντιστάσεως 84, στην παλιά πόλη του Ρεθύμνου.
Πρωτότυπος τίτλος: Una Pistola en Cada Mano
Διεθνής τίτλος: A Gun in Each Hand
Έτος παραγωγής: 2012
Είδος: Δραματική κωμωδία
Χώρα παραγωγής: Ισπανία
Γλώσσα: Ισπανικά
Διάρκεια: 91′
Σκηνοθεσία: Cesc Gay
Σενάριο: Tomàs Aragay, Cesc Gay
Ηθοποιοί: R.Darín, L.Tosar, J.Cámara, L.Watling
Φωτογραφία: Andreu Rebés
Μουσική: Jordi Prats

Κώστας Φιωτάκης live
2020-01-25 22:30 - 23:30 | Upano, Μάχης Κρήτης 149, Ρέθυμνο, Πλατανιάς

The Sexy Christians Live
2020-01-25 21:30 - 23:30 | τεχνοχώρος Τζεπέτο, Kατεχάκη και Χειμάρας (πεζόδρομος Φορτέτζα)
Οι The Sexy Christians Live στον Τεχνοχώρο Τζεπέτο
Σαββατο 25 Ιανουαρίου, ώρα 21:30
Είσοδος: 5€
Οι Sexy Christians λίγο μετά την αλλαγή της χρονιάς επισκέπτονται το Ρέθυμνο, για πρώτη φορά.
Για το πρώτο Live του 2020!!!
Οι The Sexy Christians είναι μια ιδιαίτερη μπάντα. Όλα τα μέλη της γνωρίζονται από πολύ παλιά αλλά η αγάπη τους για το Rock ‘n’ Roll και τη μουσική γενικότερα τους οδήγησε να βγουν για πρώτη φορά στο κοινό το Δεκέμβριο του 2012, επισημοποιώντας την ταραγμένη σχέση τους. Ξεκίνησαν παίζοντας κυρίως διασκευές, με ατελείωτους αυτοσχεδιασμούς και στη συνέχεια και δικές τους ιδέες τραβώντας, την προσοχή με τις εκκεντρικές τους εμφανίσεις και τα ξεσηκωτικά πολύωρα live.
Μέχρι το 2016 είχαν πραγματοποιήσει πάνω από 200 live εμφανίσεις σε όλη την Ελλάδα, από μπαράκια και αυτοδιαχειριζόμενα στέκια αλλά και από καΐκια έως μουσικές σκηνές και φεστιβάλ. Εκείνη τη στιγμή αισθάνθηκαν αρκετά ώριμοι ώστε να καταγράψουν τους πρώτους τους σεξοχριστιανικούς ύμνους στο studio.
Η μουσική τους ταλαντεύεται ανάμεσα στο χθες και στο σήμερα. Rock ‘n’ Roll και Boogie, funky αισθητική, ψυχεδελικές εξάρσεις είναι τα στοιχεία που αποτελούν τον ευαίσθητο και αλλόκοτο εσωτερικό τους κόσμο που εκφράζεται τόσο στη σκηνή όσο και στις ηχογραφήσεις τους.
Το πρώτο τους album “God Proudly Presents” κυκλοφόρησε ανεξάρτητα στις 18 Απριλίου του 2016 και περιλαμβάνει τα singles “I Have Soul” και “Delivery Boy” παίρνοντας χώρο στα ραδιοφωνικά airplay.
Τρία χρόνια μετά το Θεόσταλτο “God Proudly Presents”, η Αθηναϊκή μπάντα επιστρέφει με το δεύτερο album της.
Το “Forbidden Fruit” κυκλοφόρησε στις 11 Νοεμβρίου 2019 σε βινύλιο, CD και στις γνωστές διαδυκτιακές πλατφόρμες.
Συνολικά το “Forbidden Fruit” είναι μια από τις πιο ευχάριστες εκπλήξεις από την αγγλόφωνη μουσική σκηνή της χώρας μας και αυτό που σίγουρα γίνεται απόλυτα σαφές από την πρώτη κιόλας ακρόαση του είναι πως σύσσωμο το album, δίνει τη δυνατότητα στους “σεξοχριστιανούς” να στήσουν τα πιο ξέφρενα lives…. !!!
Μην τους χάσετε!!!
Σάββατο 25 Ιανουαρίου, ώρα 21:30
Είσοδος: 5€
Τζεπέτο Τεχνοχώρος – Geppetto Art lab
Kατεχάκη και Χειμάρρας (πεζόδρομος Φορτέτζα)

Μανώλης Χαμογιωργάκης live
2020-01-25 21:00 - 23:30 | Πράσσιν Άλογα, Ελ. Βενιζέλου 50
Το Σάββατο, 25/01, κοντά μας ο Μανώλης Χαμογιωργάκης (Manolis Xamogiorgis) με το συγκρότημά του! Κάντε εγκαίρως την κράτησή σας καλώντας: 6907 902034 ή 28310 40656. Μαζί του ο Έκτορας Χατζηδάκης με τη λύρα του! Στην κιθάρα ο Μπάμπης Γαϊτανάκης
και στα κρουστά ο Νίκος Γκαλονάκης.
Σας περιμένουμε να διασκεδάσουμε, να χορέψουμε και να τραγουδήσουμε παρέα, όπως πάντα, με καλό κρασί, πεντανόστιμο φαγητό και… τις καλύτερες τιμές!

Το μουσικό σχήμα "Εράν" live
2020-01-25 21:00 - 23:30 | Αγροτικό δισκοπωλείο, Σεισαρχα, Ρέθυμνο
Το μουσικό σχήμα ‘’Εράν’’ ασχολείται συστηματικά με την παραδοσιακή μουσική κυρίως της Κρήτης αλλά και σε μικρότερη κλίμακα και άλλων νησιών και της Μικράς Ασίας.
Επιδεικνύει μεγάλη επιμονή στην προσπάθεια να προσεγγίσει την απλότητα και την εκφραστικότητα της παραδοσιακής μουσικής όπως την γνώριζαν και την απέδιδαν οι προηγούμενες γενιές.
Βρίσκεται σε διαρκή αναζήτηση ξεχασμένων θησαυρών για να θυμίσει στους παλαιότερους και να συστήσει, με φρεσκάδα και ενθουσιασμό στους νεότερους.
Νεκτάριος Παχιαδάκης λύρα-τραγούδι, Κυβέλη Σεργίου κρουστά-τραγούδι, Νεκτάριος Μαρίνος λαούτο, μπουλγαρί

Κοπή Πίτας Δακτυλοδειχτούμενοι
2020-01-25 20:30 - 23:30 | White Lady -family taverna, Αδελιανός Κάμπος, Ρέθυμνο
Ήρθε η ώρα να ευχηθούμε για τη νέα χρονιά και…να εγκαινιάσουμε και τη καρναβαλική μας σεζόν 🙂 Έτσι το Σάββατο 25 Ιανουαρίου σας περιμένουμε στο White Lady στον Αδελ. Κάμπο να ανταλλάξουμε ευχές και να σκορπίσουμε με γούρι τη νέα χρονιά.
Τη βραδιά θα πλαισιώσει μουσικά η ορχήστρα του μαγαζιού με λαικό ελληνικό πρόγραμμα.
Θα υπάρχει πλήρες μενού φαγητού και ποτού.
Τηλ. Κρατήσεων: 6977-791-419 και 6977-924-509

Θεατρική παράσταση "Ο Αλαντίν και το μαγικό λυχνάρι"
2020-01-25 16:00 - 20:00 | cineland Παντελής, Εμμανουήλ Πορτάλιου 3, Ρέθυμνο
Η Παιδική Σκηνή του ΓΙΑΝΝΗ ΧΡΙΣΤΟΠΟΥΛΟΥ, με την πολυετή πείρα των 15 χρόνων, στο χώρο του παιδικού θεάματος,
παρουσιάζει για τη χειμερινή σεζόν 2019-2020, τη Θεατρική Παράσταση
<< Ο ΑΛΑΝΤΙΝ ΚΑΙ ΤΟ ΜΑΓΙΚΟ ΛΥΧΝΑΡΙ >>
Το κλασικό ανατολίτικο παραμύθι της Χαλιμάς, μας ταξιδεύει στην ονειρική Βαγδάτη.
Ένας μοχθηρός Μάγος και ένα Μαγικό Λυχνάρι, μπλέκουν σε μία περιπέτεια με πολύ γέλιο και φαντασία, ένα κλασικό διαχρονικό έργο που μιλά για την ΕΛΕΥΘΕΡΙΑ και τη δύναμη της ΦΙΛΙΑΣ!
Μια παράσταση με αξιόλογες παρουσίες όπως αυτή του αγαπημένου μαςΜΙΜΗ ΠΛΕΣΣΑ, που μέσα απ’ την μουσική του μας ταξιδεύει στην μαγευτική ΑΝΑΤΟΛΗ!
Έτσι λοιπόν αυτή τη μοναδική παράσταση με
ΜΟΥΣΙΚΗ – ΧΟΡΟ – ΤΡΑΓΟΥΔΙ & ΘΕΑΜΑ
θα έχουν την ευκαιρία να την παρακολουθήσουν μικροί και μεγάλοι
ΡΕΘΥΜΝΟ
‘’ΚΙΝ/ΘΕΑΤΡΟ ΠΑΝΤΕΛΗΣ”
ΣΑΒΒΑΤΟ 25 ΙΑΝΟΥΑΡΙΟΥ
‘Ωρες παραστάσεων :
4:00 μ.μ & 6:00 μ.μ
Προπώληση: 8 € ,Ταμείο: 10 €
Προπωλούνται εισιτήρια στο
Ταμείο του Κιν/θεατρου,
βιβλιοπωλείο “ Κλαψινάκης”.
ΙΣΧΥΟΥΝ ΕΙΣΙΤΗΡΙΑ ΟΓΑ
Το κείμενο & η εφευρετική σκηνοθεσία είναι του ΓΙΩΡΓΟΥ ΦΡΑΤΖΕΣΚΑΚΗ, με πολύ αξιόλογη πορεία στα μεγάλα ΑΘΗΝΑΙΚΑ ΘΕΑΤΡΑ
και πολύ καλός γνώστης του θεάτρου για παιδιά.
Ο Θίασος χορεύει στα βήματα του πολλά υποσχόμενου ΙΑΣΟΝΑ ΜΑΝΔΗΛΑ που έχει διδάξει και την κινησιολογία,
ενώ τα εντυπωσιακά κοστούμια είναι της ΣΥΛΙΑΣ ΔΕΜΙΡΗ η οποία έχει συνεργαστεί με τα μεγαλύτερα ονόματα του θεάτρου.
Τα σκηνικό κατασκεύασε ο ΠΑΝΑΓΙΩΤΗΣ ΧΡΙΣΤΟΠΟΥΛΟΣ, ενώ οι φωτισμοί του ΓΙΩΡΓΟΥ ΒΑΖΑΙΟΥ κάνουν την παράσταση μοναδική.
Επι σκηνής πρωταγωνιστούν 6 επαγγελματίες ηθοποιοί από το θέατρο και την τηλεόραση:
Μανώλης Κονταξάκης, Πάνος Κούλης, Θαλής Πολίτης, Μαρίνα Μπασέτα, Παναγιώτης Κατσίκης, Σωτήρης Κηπουρός

Rethymno Cretan Kings vs Ηρακλής
2020-01-25 15:30 - 18:00 | Μελίνα Μερκούρη – Κλειστό γυμναστήριο, Ρέθυμνο
Rethymno Cretan Kings vs Ηρακλής, στο Κλειστό γήπεδο Μελίνα Μερκούρη.

Mindfulness workshop με την Βίβιαν Καραβάνου
2020-01-25 12:00 - 17:00 | Οξυγόνο, Γιαμπουδάκη 54, Ρέθυμνο
Καλωσορίσατε σε αυτό το μοναδικό ταξίδι Αυτογνωσίας – Αυτοανάπτυξης – Παρουσίας και Επίγνωσης στο χώρο, το χρόνο και την κάθε στιγμή της ζωής σας…
Με την πρακτική στην Eνσυνειδητότητα (mindfulness), θα μάθουμε να ζούμε χωρίς το άγχος να μας καταβάλλει, θα καλλιεργήσουμε την επίγνωση μας καθώς και να μπορούμε να είμαστε εστιασμένοι, συνειδητά στην παρούσα στιγμή, χωρίς κριτική ,με καλοσύνη και συμπόνια.
Από έρευνες γνωρίζουμε ότι το 47% του χρόνου μας, το μυαλό μας περιπλανάται και δεν είναι επικεντρωμένο σε αυτό που κάνουμε εκείνη τη στιγμή. Και δυστυχώς το μεγαλύτερο μέρος της περιπλάνησης του μυαλού είναι σε μελλοντικές σκέψεις που δεν μας κάνουν ευτυχισμένους. Αυτό σημαίνει ότι περίπου τη μισή μας ζωή την περνάμε με το να βρισκόμαστε στο μέλλον ή στο παρελθόν και όχι στο παρόν.
Η πρακτική στο mindfulness λύνει αυτό το πρόβλημα, αφού μας βοηθά να βρισκόμαστε στο «εδώ και τώρα» και να σταματήσουμε να είμαστε στον «αυτόματο πιλότο».
«Όταν έχετε επίγνωση των πραγμάτων γύρω σας, μπορείτε να γνωρίσετε καλά τον εαυτό σας και όσα σας περιβάλουν, παρατηρώντας απλά τα πράγματα ως έχουν»
Ειδικότερα, μέσω της εκμάθηση μεθόδων και τεχνικών ενδυνάμωσης και αυτορύθμισης δεξιοτήτων όπως η προσοχή, η συγκέντρωση, η διαύγεια και η νηφαλιότητα μπορούμε να βελτιώσουμε την ψυχική μας υγεία και ταυτόχρονα να υποστηρίξουμε την πνευματική μας ανάπτυξη και εξέλιξη.
• Μείωση και αποτελεσματικότερη διαχείριση του καθημερινού άγχος
• Θα μειώσετε τα συμπτώματα ανησυχίας και κατάθλιψης
• Θα αυξήσετε την πνευματική διαύγεια και συγκέντρωση
• Θα βελτιώσετε την διαπροσωπική επικοινωνία και συναισθηματική νοημοσύνη
• Θα ενδυναμώσετε την υγεία και αυξήσετε το αίσθημα ευεξίας
Το εργαστήριο θα καλύψει τις Οι Βασικές Αρχές της Ενσυνειδητότητας
Καθώς και Βιωματική Πρακτική στις τεχνικές:
Arriving in Presence / Η Έλευση στο Εδώ και Τώρα
• Pausing for Presence / Η Παύση στο Εδώ και Τώρα
• Conscious Relaxing / Συνειδητή Χαλάρωση
• Coming back to your Senses / Η Επιστροφή στις Αισθήσεις
• Attitude of friendliness / Στάση Συμφιλίωσης
H Ενσυνειδητότητα είναι ένας συγκεκριμένος τρόπος που δίνουμε σημασία στα πράγματα, περιλαμβάνει τη σκόπιμη διερεύνηση της προσοχής μας ,ώστε να ενσωματώνουμε τόσο τις εσωτερικές εμπειρίες, σκέψεις ,αισθήματα και σωματικές αισθήσεις όσο και όλα όσα συμβαίνουν γύρω μας. (Ταυτόχρονα)
Με την Eνσυνειδητότητα εισάγουμε μία ήρεμη και ειλικρινή περιέργεια στις εμπειρίες μας και αντιμετωπίζουμε τις οικείες σκέψεις, τις καταστάσεις Και τους ανθρώπους, υπό μία Νέα Οπτική σαν να μην έχουμε ξανασυναντήσει τίποτα από όλα αυτά στο παρελθόν.
Βρείτε περισσότερες λεπτομέρειες εδώ.

Αντώνης Μαρτσάκης live
2020-01-24 22:30 - 23:30 | ταβέρνα Πόπη, Αδελιανός Κάμπος, Ρέθυμνο
Ο Αντώνης Μαρτσάκης με το συγκρότημά του στην Ταβέρνα Πόπη.
Τηλ. Κρατήσεων : 6973002263 & 2831072270

ΥΦέν live
2020-01-24 21:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Το συγκρότημα “υΦέν” την Παρασκευή 24/1 στο Αλλού γι’ αλλού, στο Ρέθυμνο, για μια βραδιά με μουσική από όλη την Ελλάδα.
Τηλ. Επικοινωνίας: 697 402 5703
“υΦέν – Λουσακιανοί”
Διαθέσιμο τώρα στο Youtube:
https://youtu.be/dVboZC76Z7A
“Υφέν – Το Μαργούδι”
Διαθέσιμο τώρα στο Youtube:
https://youtu.be/PLzKvOL0yJc

Γιώργος & Νίκος Στρατάκης live
2020-01-23 21:00 - 23:30 | Upano, Μάχης Κρήτης 149, Ρέθυμνο, Πλατανιάς

Λένα Ζευγαρά live
2020-01-22 22:00 - 23:30 | Living room, Ελευθερίου Βενιζέλου 5, Ρέθυμνο
Το Live που όλοι περιμέναμε είναι γεγονός!
Το Livingroom Lounge Cafe υποδέχεται τον καινούριο έτος με ένα Live που θα σας μείνει αξέχαστο, με την Λένα Ζευγαρά!
Έχοντας στις «αποσκευές» της, τις επιτυχημένες live εμφανίσεις της στο Tokyo Live Athens, έρχεται στο Ρέθυμνο στο #Livingroom Rethymno για να μας ξεσηκώσει με την μοναδική της παρουσία!
Κάνετε άμεσα την κράτησή σας : 6976713889

Βραδιά καραόκε στις Συμπληγάδες
2020-01-19 21:30 - 23:30 | Συμπληγάδες, Βερνάδου 25, Ρέθυμνο
Κάθε Κυριακή βράδυ στο μεζεδοπωλείο Συμπληγάδες, σας παραδίδουμε τα μικρόφωνα και τραγουδάτε καραοκε τα τραγούδια της επιλογής σας μεχρι να καταφέρετε διώξετε και τον τελευταίο πελάτη απο το μαγαζί… ή μήπως όχι;
Κρατήσεις: 694 206 1663.

Fraoules film back to 90s
2020-01-19 21:00 - 23:30 | Fraoules, Ελευθερίου Βενιζέλου 62, Ρέθυμνο

Ρεσιτάλ πιάνου Άρης Γραικούσης
2020-01-19 20:30 - 23:00 | Ωδείο Ρεθύμνου, Εμ. Βερνάδου 2, Ρέθυμνο
Αφιέρωμα στα 100 χρόνια από το θάνατο του Φρέντερικ Σοπέν.
Σολίστ : Άρης Γραικουσης.
Για τη ζωή και το έργο του θα μιλήσει η ηθοποιός : Ανδρομάχη Δαυλού.
Γενική είσοδος : 10€, φοιτητικό

Κοπή Πρωτοχρονιάτικης Πίτας Σ.Ε.Α. Ρεθύμνου Δότες Ζωής
2020-01-19 13:00 - 22:00
Ο Σύλλογος Εθελοντών Αιμοδοτών Ρεθύμνου “Δότες Ζωής”, σας προσκαλεί στην κοπή της Πρωτοχρονιάτικης πίτας του, την Κυριακή 19 Ιανουαρίου 2020, στην αίθουσα του Πολιτιστικού Συλλόγου Ατσιποπούλου.
Θα μας διασκεδάσουν οι: Χρήστος Μαρκαντώνης & Βαλάντης Αχινάς με το συγκρότημά τους.
Ώρα: 13:00

Κοπή πίτας του Πολιτιστικού Συλλόγου Άδελε – Αγίας Παρασκευής
2020-01-19 13:00 - 21:30 | ταβέρνα Πόπη, Αδελιανός Κάμπος, Ρέθυμνο
Ο Πολιτιστικός Σύλλογος Άδελε – Αγίας Παρασκευής, σας προσκαλεί στην κοπή της πρωτοχρονιάτικης πίτας τη Κυριακή 19 Ιανουαρίου 2020 και ώρα 13:00 στην ταβέρνα ”Πόπη”, στον Αδελιανό Κάμπο!
Θα μας διασκεδάσει ο Στέλιος Μυριοκεφαλιτάκης και το συγκρότημά του με κρητική μουσική και ο Παύλος Μελής και το συγκρότημά του με λαικά και μοντέρνα τραγούδια…..
Με πλήρες μενού.

Freaktones Live
2020-01-18 22:30 - 23:30 | Upano, Μάχης Κρήτης 149, Ρέθυμνο, Πλατανιάς
Οι FreakTones έρχονται με πολλή αγάπη και κέφι στο UPANO!
Αν δεν τους έχετε δει μην τους χάσετε!
Αν τους έχετε ξαναδεί να φοράτε άνετα παπούτσια και ένα πλατύ χαμόγελο!

Κρητική βραδιά με το Μιχάλη Νικηφόρο (Σπαθή)
2020-01-18 22:00 - 23:30 | Πράσσιν Άλογα, Ελ. Βενιζέλου 50
Το Σάββατο 18/1 μία Κρητική βραδιά με το Μιχάλη Νικηφόρο (Σπαθή), στο «Πράσσειν Άλογα».
Τηλ. 6907 902034 & 28310 40656.

Η Ελένη Βιτάλη & οι TZOYM στο Ρέθυμνο
2020-01-18 22:00 - 23:30 | κτήμα Θυμέλη, Τρία Μοναστήρια
Η Ελένη Βιτάλη, μετά από τις sold out παραστάσεις του περσινού χειμώνα και τις κατάμεστες συναυλίες του καλοκαιριού, έρχεται στην Κρήτη με τα καινούρια της τραγούδια από την τελευταία της δισκογραφική δουλειά «Πέρασε από εδώ η Ελένη;» στις αποσκευές της, σε μουσική Τάκη Σούκα και στίχους της Ελένης Φωτάκη που μόλις κυκλοφόρησε.
Μια παράσταση φτιαγμένη με μεράκι και ταλέντο, γεμάτη τραγούδια και κέφι. Πρωταγωνίστρια και οικοδεσπότης, η Ελένη Βιτάλη, σε μια μοναδική καλλιτεχνική σύμπραξη με τους εξαιρετικούς «ΤΖΟΥΜ» θα παρουσιάσει για πρώτη φορά τα νέα της κομμάτια, αλλά και παλιές τις επιτυχίες και πολλά εξαιρετικά τραγούδια αγαπημένων της καλλιτεχνών και δημιουργών, με μια νέα, μοντέρνα προσέγγιση, όπως μόνο η αισιόδοξη, εφηβική και ανοιχτόκαρδη ματιά της Ελένης Βιτάλη και των «ΤΖΟΥΜ» μπορούν να υποσχεθούν.
Η Ελένη Βιτάλη, ζωντανή ιστορία του ελληνικού τραγουδιού, πιο ανανεωμένη και δυναμική από ποτέ και οι φρέσκοι και νεανικοί «ΤΖΟΥΜ», που δε φοβούνται να σπάσουν στεγανά και να πειραματιστούν, πάντα με σεβασμό και βάση το καλό ελληνικό τραγούδι. Οι ενορχηστρώσεις του Νίκου Ξύδη με φυσικά οργάνα, με τη φωνή της Ελένης Βιτάλη και συνδετικό κρίκο το κλαρίνο του σολίστα Μάνου Αχαλινωτόπουλου, υπόσχονται μια μοναδική μουσική εμπειρία.
Σάββατο 18/1/2020 Κτήμα Θυμέλη, Ρέθυμνο
Ώρα έναρξης: 22:00
Τιμή εισόδου: 30 ευρώ με δύο ποτά (Ανά 4 άτομα φιάλη αλκοόλ, ανά 2 άτομα φιάλη κρασί)
Χορηγός επικοινωνίας: Ήχος Fm 94.2
INFO
Τραγούδι: Ειρήνη Τουμπάκη
Οι ΤΖΟΥΜ είναι:
Ρήγας Βοργιάς: ηλεκτρικό μπάσο, τρομπέτα
Νίκος Ξύδης: ηλεκτρική/ακουστική κιθάρα, λαούτο
Νίκος Σαμαράς: μπουζούκι, σάζι, τζουράς, τρομπέτα
Δημήτρης Σίντος: πιάνο, λαούτο
Θάνος Τσελεμπής: τύμπανα, σαντούρι
Νατάσσα Παυλάτου: κρουστά
Και ο μοναδικός Μάνος Αχαλινωτόπουλος: κλαρίνο, νέι, καβάλ, φλογέρα.
Τους ΤΖΟΥΜ έστησε και συντονίζει, ο Νίκος Ξύδης.
Επιμέλεια προγράμματος: Ελένη Βιτάλη, Νίκος Ξύδης
Οργάνωση παραγωγής/management: Παναγιώτης Ανδρικόπουλος 6940553038
Ηχοληψία: Νίκος Λαγός, Γιώργος Φιλικόζης

Oι «Τρεις Μαδιάμ» στο μουσικό μεζεδοπωλείο Συμπληγάδες
2020-01-18 21:30 - 23:30 | Συμπληγάδες, Βερνάδου 25, Ρέθυμνο
Oι «Τρεις Μαδιάμ» στο μουσικό μεζεδοπωλείο Συμπληγάδες, θα μας διασκεδάσουν με έντεχνα, λαϊκά και παραδοσιακά τραγούδια!
Κρατήσεις: 694 206 1663

Μουσική βραδιά με τον Ηλία Πίτερη
2020-01-18 21:00 - 23:30 | Petra restaurant, Τζανέ Μπουνιαλή 57-61, Ρέθυμνο
Μουσική βραδιά με τον Ηλία Πίτερη στο Εστιατόριο «Πέτρα» (Τζανέ Μπουνιαλή 57, Πεταλάδικα).
Τηλ. 6937836254
